Baby
Bata lang ako no'n
Lahat, nagdidikta
Ng dapat kong gawin Ng dapat kong maging
Di nila inintindi kahit kailan 'Yong pagkatao ko
May sarili akong pag-iisip
- May magaganda akong plano, tumabi kayo - Tumabi kayo
Malaya akong tumatakbo
Papunta sa tuktok
Magpapatuloy lang At di ako hihinto
Sa daan makikita mo Maraming lalaking bumabagsak
Baby, panoorin mo silang bumagsak, baby
Papunta ako sa tuktok, tumabi kayo
Tumabi kayo
Kanya-kanya sila do'n!
At sa sandaling 'to, ginugulpi ni Hulkster si Honky Tonk Man!
- Tingnan n'yo siya! - Professional wrestling.
Sikat na talaga 'yon, pero nitong mga nakaraan,
di na lang sila sa second-rate arenas nang-aakit ng bagong henerasyon ng fans.
Ang laki ng pagbabago sa wrestling no'ng '84 at '85.
Sobrang bilis no'ng mga pagbabago.
Naging sobrang sucessful no'ng WrestleMania I.
Ahead si Vince sa lahat pagdating sa kung pa'no mag-market
at meron siyang modernong produkto at mas bigating stars.
Naging patok na itong dating nilalait na libangan,
kaya gagawa ang NBC ng regular late-night television program
na pagsasamahin ang rock, comedy, at wrestling.
Nasa NBC ang Saturday Night's Main Event nang late night
pag naka-break 'yong Saturday Night Live,
at nagkaro'n ng impact 'yon sa kung pa'no na tingnan 'yong business.
Big deal talaga na mapanood sa TV network.
'Yong passion ko, 'yong buhay ko, 'yong wrestling, nasa TV network.
Tingnan n'yo!
Pambihira!
Oh my God. Grabe 'yon.
Ayos!
Binuhat siya ni Hogan!
Pag tiningnan mo 'yong mga importanteng moment
sa industry namin...
malaking tagumpay 'yong Saturday Night's Main Event.
Malaking tagumpay 'yong WrestleMania,
at nagsimula na silang gumawa ng mas madaming TV shows at live shows.
Gabi-gabi na sila do'n, nililibot ang bansa.
Pero... ginagawa nila 'yon na wrestlers ang kumakayod,
na dalawang beses ang hirap para palaguin ang business.
Buong linggo kaming nagre-wrestling. Di ko alam kung alam 'yon ng mga tao.
Wala kaming day off.
Seven days a week, 52 weeks a year 'yon.
Bakbakan talaga 'yon.
- Hindi, di niya siya... - Sa taas ng top rope!
Binigyan sana nila ako ng mas madaming off sa isang taon.
Kaya pa nilang mas ayusin 'yong pagse-schedule, e,
lalo na no'ng late '80s, kung kailan ang lala ng mga bagay.
'Yong schedule ngayon, mukhang okay naman na.
May guaranteed contracts sila,
para di sila ma-pressure mag-perform kahit na injured sila.
No'ng '80s, pag injured ka at di ka nag-wrestle, di ka bayad.
Dahil do'n, injured ka laging sasabak,
at lalala nang lalala 'yong injuries mo hanggang sa mag-painkillers ka na.
Ang brutal no'n.
Pero no'ng time na 'yon, priority 'yong mag-maximize ng kita,
at gano'n 'yong ginawa nila.
'Yong wrestlers, bilang grupo, madalas sinasamantala.
Walang unyon noon 'yong wrestlers.
Wala silang medical insurance.
Kailangan talaga ng unyon sa wrestling.
'Yon 'yong ginagawa noon ni Jesse Ventura.
Please welcome, Jesse "The Body" Ventura.
Bago 'yong WrestleMania 2,
sinusubukan ni Jesse na bumuo ng unyon para kalabanin si Vince.
Nandito ako para siguruhing sasabihin ni Vince McMahon ang totoo...
Loyal talaga ako no'n kay Vince
kaya nilapitan ko siya. Sabi ko, "Gumagawa ng gulo si Jesse.
Nagpapasimula siya ng unyon dito,
at marami sa wrestlers mo, magwo-walk out sa 'yo
sa Madison Square Garden. Pinapaalam ko lang sa 'yo ang nangyayari."
Niloko ni Hulk Hogan si Jesse at inilaglag 'yong mga bumubuo ng unyon.
Tinraydor siya ni Hulk Hogan.
Inilaglag siya ni Hogan.
Kalokohan lahat 'yon.
Bigla lang niyang naisip,
parang ano, e, ewan ko, "Magsama-sama tayo."
At sa totoo lang, walang sinuman sa locker room
ang susuporta kay Jesse.
So ang ginawa ni Vince, tinawag isa-isa 'yong wrestlers.
Sabi, "Alam ko 'yong tungkol sa meeting.
Lahat ng sasali do'n, wala nang trabaho bukas ng umaga."
So walang umattend.
Alam naman na ng lahat na di sasali do'n 'yong wrestlers.
Di magkakaisa ang wrestlers kahit kailan. 'Yon din ang sasabihin nila sa 'kin.
"Sinasabi namin, 'I-boycott ang WrestleMania,'
tapos kalahati 'yong gagawa no'n at titirahin kami."
Walang nangyaring unyon.
Tingin ko, ngayon, mas malabo nang mangyari 'yon
kaysa no'ng bago mag-WrestleMania 2.
WrestleMania 2.
Ito na ngayon ang mundo.
Sobrang successful no'ng WrestleMania I, so ano'ng gagawin mo para mahigitan 'yon?
Alam ko na.
Magkakaro'n tayo ng event sa New York, pati sa Chicago,
saka sa LA.
Tatlong show sa loob ng isang araw?
Okay. Medyo nakakabilib.
'Yong WrestleMania 2 at 'yong tatlong city, ang lala no'n.
'Yong mag-send ng signal mula sa tatlong magkakaibang city?
Parang wala na kaming kontrol no'n. Di kaya ni Vince 'yong tatlong location.
Ano 'yon? Nagkaka-technical problems tayo.
Tanda ko, pagkatapos no'n, sabi ni Vince, "Di na natin uulitin 'yon!" Alam mo 'yon?
Successful 'yong WrestleMania 2 kasi kumita 'yon
at naging maayos naman.
Pero kahit na successful 'yon commercially,
di no'n natapatan 'yong ganda ng WrestleMania I.
So 'yong WrestleMania III, sabi ko...
"Ano'ng gagawin ko?"
Alam kong may sobrang laking stadium sa Pontiac, Michigan.
May 93,000 na capacity 'yon, mga gano'n.
Parang sabi ko sa sarili ko, "Wow, kaya mo bang punuin 'yon?"
Naisip ko, kaya 'yon kung may tamang pang-akit.
Parte no'n si Andre the Giant.
Ladies and gentlemen, si Andre the Giant lang ang nag-iisang
undefeated superstar sa professional wrestling.
Si Hogan laban kay Andre.
Headbutt na naman, lagot na si Hogan.
Kahit ilang beses na silang nagkita noon,
para makabenta ng tickets, gagawin naming parang unang beses 'yon.
Pero kinailangan kong kumbinsihin si Andre na bumalik sa wrestling.
No'ng time na 'yon, di na okay 'yong kalusugan ni Andre.
Sa pagkakatanda ko, kinailangan niya ng komplikadong back surgery.
Gumawa ng pelikula si Andre sa UK...
Nasunog ka ba ng asido?
...at nagpaplano nang mag-retire.
"Naabot ko na 'yong limit ko sa wrestling. Di na ako makakilos. Masakit."
Kaya pinuntahan ko siya habang nagfi-film. Sabi ko, "Andre, ito 'yong gusto ko.
Ituloy mo 'yong operation na iniiwasan mo,
at gusto kong bumalik ka
at humakot ka ng pinakamaraming tao sa kasaysayan."
"Ilan 'yong capacity, boss?" "93,000."
Tumawa siya.
Sabi ko, "Hindi, Andre, seryoso ako.
Ikaw laban kay Hogan, pagmumukhain nating kontrabida ka."
Kasi never pa siyang nagkontrabida o kalaban. Palaging siya 'yong mabait.
Pinag-isipan niya 'yon, tapos... "Okay. Magpapaopera ako."
Nandito ako sa isang dahilan.
Ang hamunin ka sa isang world championship match
sa WrestleMania.
Lalabanan mo ba siya sa WrestleMania III o hindi?
Oo o hindi?!
Oo!
Sobrang laking promotion no'n.
Di lang dito pinag-uusapan, sa buong mundo rin.
Si heavyweight champion Hulk Hogan, dedepensahan ang title niya
laban sa humahamon na si Andre the Giant.
Sa tindi ng appeal ng WrestleMania III, hahakot 'yon ng pinakamaraming audience
sa kasaysayan para manood ng indoor sporting o entertainment event.
Nakabenta kami ng 93,000 seats.
Inaasahan natin 'yong fans mula France, Germany, Africa, South America,
mula sa Orient, at sa buong mundo.
Ladies and gentlemen, welcome sa nakakamanghang Silverdome...
at welcome sa WrestleMania III!
At ngayon, ang Queen of Soul,
si Miss Aretha Franklin!
Oh, beautiful...
Tingnan mo, Jesse, di 'to totoo.
May makasaysayang magaganap ngayong hapon sa Pontiac Silverdome.
Sinipa ni Little Beaver si Bundy sa tiyan.
'Yong sleeper ni Rowdy Roddy.
Hahampasin ng tungkod mula sa likod!
- Bombs away! - Tinamaan niya!
Sinira 'yong gitara niya!
At nasa loob si Alice Cooper.
Lagi siyang may hawak na mga sawa!
Naka-pin 'yong Stars and Stripes do'n sa dulo no'ng equalizer.
...shining sea
Maraming magagandang attraction sa malaking main event na 'yon,
pero sina Hogan at Andre 'yong humakot ng mga tao.
Mamamatay ka rin pagkatapos mong mabuhay, at haharapin mo ang katotohanan.
At para sa 'yo, Andre the Giant, oras na para harapin mo ang katotohanan, kapatid.
Wala pang nakaharap si Hulk Hogan na mas malaki at mas malakas sa kanya,
at mas may nag-aalab na determinasyon, higit kay Andre the Giant.
Di sinabi ni Andre kay Hogan kung papayagan niyang manalo si Hogan.
Tapos, si Hogan, nilalapitan ako, "Kinausap mo ba si Andre?"
Sabi ko, "Oo." "Well, ano'ng sabi niya?"
Sabi ko, "Walang magiging problema."
Di mo mapipilit si Andre na gumawa ng kahit ano. Ano ba? Giant siya.
Naupo kami ni Andre sa locker room.
Sabi ko, "Uy, boss, may idea ka sa gagawin natin?"
"Wag kang mag-alala."
Sa wakas, nakausap ko si Vince, sabi ko, "Ano'ng mangyayari?
Ano'ng gagawin ko ro'n? Mananalo ba ako o matatalo?"
Sabi, "Gagawin ni Andre ang tama. Wag kang mag-alala."
Ano'ng ibig sabihin no'n?
Ito ang main event ng gabi.
Weighing 520 pounds...
Andre the Giant!
At ngayon, ang makakaharap niya,
si Hulk Hogan!
Pagpasok ko sa Silverdome, di ako makapaniwala sa dami ng tao.
Sabi ko, "Pwedeng ito na 'yong pinakamadaling gagawin ko,
o magiging malaking trahedya 'to. Nasa dalawang 'yon lang."
Ito ang pinakamatinding laban sa kasaysayan ng professional wrestling.
Isang malakas na puwersa sa harap ng di matinag na bagay.
Tingnan n'yo 'yong laki ng higante!
Tayo!
Merong higante at isang taong umaapaw 'yong karisma,
na halos isa nang superhero.
At 'yong banggaan no'ng dalawa, ang ganda no'n.
Sa match, do'n ko unang nalaman kung ga'no kalala 'yong likod niya.
Sabi ko sa kanya sa ring, "Boss, wag kang lalayo sa ropes,"
kasi alam kong di siya makakabangon nang mag-isa.
Pero tinapos namin 'yong match, tapos sabi niya bigla, "Slam!"
Sabi ko, "Ano?" Sinunggaban niya ako pagkasabi ko no'n.
Pagka-slam ko sa kanya, binagsakan ko siya ng binti ko.
Di ko alam kung magiging one-two kickout ba 'yon.
Di ko alam kung mananalo ba ako sa match o matatalo.
Kailan mo nalaman?
No'ng di na nag-kick out si Andre.
Tapos na!
Di kapani-paniwala!
Di ko inakalang posible pala 'yon, Gorilla Monsoon.
'Yong moment na 'yon, talagang sobrang special.
Ang World Wrestling Entertainment heavyweight champion, Hulk Hogan!
Pakinggan ang hiyawan ng mga tao!
'Yon na siguro 'yong pinakamagandang attraction namin.
Isang bagay 'yon na sobrang ipinagmamalaki ko ngayon.
Malaking bagay 'yong WrestleMania III sa WWE at sa kuwento ni Vince McMahon
tungkol sa wrestling,
kung saan ipinasa ni Andre the Giant 'yong title kay Hogan.
Ang totoo, si Hogan, mas sikat na noon pa kaysa kay Andre.
Nagwawala itong sobrang daming tao dahil kay Hulk Hogan!
"Never natalo si Andre."
Sa loob ng 15 years, 'yan ang unang beses na natalo si Andre the Giant.
Natalo si Andre.
- Na-out si Andre! - Out na siya! Di ako makapaniwala!
"Never pang na-slam si Andre." Baka 25 times na siyang na-slam dati.
O, tingnan n'yo!
Ilang taon nilang sinabing 93,000. Baka pinapaniwalaan nila 'yon.
93,000 katao.
93,173 na tao.
Hawak namin 'yong record na 93,000 sa venue na 'yon.
Ayun, 78,000 'yong nasa venue.
ILANG TAO 'YONG NASA WRESTLEMANIA III?
Di ko alam bakit isa 'yon sa pinakamalaking kontrobersiya
sa pro wrestling history.
Tingin ko, 'yong totoong bilang, nasa bandang gitna,
at di ako sigurado kung importante pa ba 'yon.
Wrestler man 'yan o sinumang may kinalaman sa wrestling,
di dapat i-consider na totoo 'yong sinasabi nila.
Pero regardless sa totoong dami ng umattend,
naging matagumpay talaga 'yong WrestleMania III.
May makasaysayang naganap dito sa Silverdome, Pontiac, Michigan,
at 'yong lalaking 'yon, gumawa ng kasaysayan sa buong mundo.
'Yong tagumpay ni Hogan no'ng time na 'yon, magpapalakas sa kanya
bilang entertainer, athlete, at representation ng brand namin,
pero, umaangat din 'yong brand namin.
Binago ng WrestleMania III 'yong industry at nagawa ako no'n na maging superstar.
Siya ang pinakasikat at pinaka-successful na professional wrestler sa buong mundo.
Pangalan pa lang niya, kayang kumita ng ilang milyong dolyar,
at pag sumasabak siya sa indoor arenas,
nakakahakot siya ng mas maraming tao kompara sa Rolling Stones at sa Pope.
No'ng kasagsagan ng Hulkmania,
siya na yata 'yong pinakasikat sa mundo.
Ilagay mo 'yong pangalan ni Hogan, sold out ang venue. Gano'n.
Naging kilala siya sa buong bansa.
Hindi nga kailangang manood ka ng wrestling palagi.
Nagawang maging sikat ni Hulk Hogan.
No'ng time na 'yon, si Hulk Hogan... Bukambibig ng mga tao si Hulk Hogan.
No'ng bata ako, naaalala ko, may konting bitterness ako no'n,
kasi di nakuha ni Dad 'yong credit na deserve niya
sa paggawa ng lahat ng 'yon.
'Yong mga sinabi ni Hogan, si Vince lahat 'yon.
Punuin n'yo 'yong shelves n'yo.
Siguraduhin n'yong marami kayong gano'n sa shelves n'yo.
Parang iisang tao sina Hogan at Vince. May idea si Vince, si Hogan ang gagawa.
Si Vince lahat 'yon.
Pag may sinabi siya sa 'kin, sasabihin ko, "Ewan ko lang, a," pero gagawin ko pa rin,
kasi naging successful lahat ng ginawa niya, e.
Kasama ang wrestling superstars...
Para kayong may totoong match sa bahay n'yo mismo.
Given 'yong sobrang daming fans lalo na sa middle-class America,
parang sa isip namin, "Pagsamahin natin at i-market natin."
Pwedeng magpaganda muna kayo ng katawan gamit ang Hulkmania workout set.
1-900-454-HULK.
Gumawa ang WWE ng isa sa mga pambihirang success story,
dahil 'yong marketing merch nila, kumita ng higit 200 million, last year lang.
Ako si Vince McMahon...
'Yong tao sa likod ng mic ang nasa likod ng magic.
Si Vince McMahon, Jr.
Never tumigil si Vince. Di siya nagreklamo sa mga oras na tinrabaho niya.
Workaholic siya.
Habang nagpe-perform sa shows si Hogan, at humahakot ng pera,
nag-aasikaso si Vince ng ibang mga bagay.
No'ng time na 'yon, dahil sa success namin,
ginusto ni Hogan na makapasok sa Hollywood.
Sa isip ko, "Patay ako. Kukunin na ng Hollywood sa 'kin si Hogan."
Ang sabi ko, "Terry, kasama mo ako kung gagawa ka ng pelikula."
Wala akong alam sa filmmaking.
So napagdesisyonan namin ni Terry, "Well, okay, magsusulat tayo ng movie."
Dalawa't kalahating araw kami ni Vince sa hotel room,
isinusulat 'yong buong script.
Di namin alam ang ginagawa namin. Nag-e-enjoy lang kami.
The movie! Ang Hulkster na ngayon n'yo pa lang makikita!
No Holds Barred!
Di naman 'yon 'yong pinakapangit na movie...
pero di 'yon maganda.
Anong amoy 'yon?
Dookie.
Medyo corny 'yon.
Dookie?
Sa isip ko, "Gagawa ako ng magandang movie at gugustuhin ng mga taong mapanood 'yon."
Di nga lang gano'n 'yong nangyari.
Di no'n napigilan 'yong pagpasok ni Hogan sa Hollywood,
pero na-delay no'n nang konti.
Kailan mo napansing humihina na 'yong Hulkmania?
Alam mo, binabalikan ko, at tinitingnan ko 'yong WrestleMania VI.
Itinataya ni Hulkster ang title niya sa laban kontra kay The Ultimate Warrior...
No'ng time na 'yon, si Hogan,
parang nababawasan na 'yong kinang niya nang konti.
Gusto mo bang mabuhay habambuhay?
Di pwedeng araw-araw, taon-taon, nasa taas ka.
Oras na siguro no'n para mabangko muna si Hogan.
Tumatanda na si Hulk, at kailangan mo ng bago.
The Ultimate Warrior!
At sumisikat na nang sobra sa mga tao si Warrior.
Jesse, pakinggan mo ang hiyawan ng mga tao para kay The Ultimate Warrior!
Mas okay 'yong built ni The Ultimate Warrior kaysa sa 'kin,
at mas matingkad, 'yong suot niyang mga kulay.
Ang problema lang niya, di niya gusto 'yong ginagawa niya.
Para sa makinang na belt lang 'yon, wala masyadong drive.
Pero ginaya ko si Andre. Ipinasa ko 'yong title.
Di siya tinablan no'ng moves na 'yon!
Di kapani-paniwala! Wala pang gumawa no'n kay Hogan!
- Ilag! Ang big splash na pagkapanalo! - Two! And out! Natalo niya!
Si Warrior ang naging champion at sobrang sikat niya no'n sa audience.
Kasingsikat ba ni Hulk? Hindi.
Kalaunan, si Warrior, di niya na-meet 'yong expectations namin,
saka di siya sikat sa labas ng ring,
so ang maiisip mo agad, "Oh my God, kay Hulk na ulit tayo."
Meron kaming storyline no'n kung saan si Sergeant Slaughter,
na bigating fan favorite...
Sergeant Slaughter
...Marine Corps drill sergeant siya no'n at tinitingalang American,
so dahil babyface at good guy ang tingin sa kanya sa business namin,
gagawin namin siyang masama no'n.
At gaya ng ibang matinong organization, sasabihin mo,
"Ano'ng mapapala ko sa pop culture? Ano'ng nangyayari sa mundo?
Pa'no ba namin maipapakita 'yon sa ibang paraan?"
So, nagkaro'n ng matinding tensiyon sa pagitan ng Iraq at USA.
Nangangamba ang troops at civilians sa Middle East.
So, okay, mabuti. Pwede nating samantalahin 'yon.
Atten-hut!
Ang guest natin this week, ladies and gentlemen,
dating sundalo ng United States. Si Sergeant Slaughter.
Oo, si Sergeant "DD". Dishonorable Discharge.
Parang niyayakap na ni Sergeant Slaughter 'yong culture ng Iraq,
at gusto na niyang i-represent ang Iraq.
Dadalhin ko ang watawat
ng matapang na bansang Iraqi
at itataas ko nang sobra!
So meron kaming bigating storyline na Hogan laban kay Sergeant Slaughter,
USA laban sa Iraq, at effective 'yon.
Naging effective talaga 'yon.
Tapos, bigla na lang, totoong nangyari 'to...
Nilusob ng Iraq ang Kuwait. Desert Storm 'yon.
Habang nagbabalita ako,
may mga pag-atake na mula sa himpapawid sa mga military site sa Iraq.
'Yong pagpapakita ni Sarge ng simpatya sa Iraq,
sobrang recent no'n, bagong-bago, at timing na timing.
'Yong mga tao, "Teka. May kamag-anak ako do'n,
pamangkin, o mga gano'n, na nagse-serve sa bansa natin."
Ayaw 'yong makita ng audience.
Dumating sa point
na may death threats na kay Sergeant Slaughter,
papatayin nila 'yong asawa't mga anak niya,
so kung sa kuwento lang ng wrestling, effective 'yon.
Sa isip ko, "Naku, risky na move 'to."
Masama 'to para sa Americans,
kaya baguhin natin, bawasan nang konti 'yong intensity ng storyline,
pero tuloy pa rin 'yong match.
Muli, ang pinakamalaking pay-per-view na audience ever
sa kasaysayan ng pay-per-view.
Naku, hindi! Teka lang, a!
Hindi pa tapos!
Pinupunit na ni Hulkster!
Di mo kasi pwedeng gawin 'yon sa United States of America.
Tapos na!
Natalo niya!
Sa huli, nanalo 'yong tinitingalang American.
Ginawa niya 'yon para sa World Wrestling Entertainment
at para sa United States of America!
Gustong-gusto ko 'yong wrestling ng early to mid-'80s.
Sobrang naaliw ako do'n.
Pero dumating 'yong time na di na nakakatuwa 'yon,
tapos dumating 'yong point na nawalan na ng dating
at di na ako komportableng ma-involve do'n.
UMATRAS SA WRESTLEMANIA SI COSTAS
Natututo ka sa mga bagay, e,
at dahil wala kang kontrol sa mga kaganapan sa mundo,
dapat sobrang maingat ka sa pag-associate ng sarili mo sa mga nangyayari sa mundo.
Kahit ano, pwedeng mangyari, kaya wag mo nang subukan.
So ibinalik namin sa eksena si Hulk, pero walang "Salamat, nagbalik si Hulk."
Sawa na 'yong audience kay Hulk,
kahit na All-American 'yong papel niya. 'Yong siya ang naging bayani.
Ayaw na nila sa kanya.
At bukod do'n,
nagkakaro'n na ng mga bulungan tungkol sa trial ni Dr. Zahorian
at ng kung ano-anong mga bagay.
Sa susunod na Lunes sa Harrisburg, Pennsylvania,
lilitisin ang isang doktor dahil sa pagreseta ng anabolic steroids
sa ilang professional wrestler.
Inakusahan ng isang federal grand jury si Dr. George Zahorian
ng 15 counts ng pagdi-distribute ng muscle-building steroids.
Sa kanan ko, si Dr. George Zahorian. Salamat at sinamahan n'yo kami...
Si Dr. George Zahorian, inappoint ng Pennsylvania State Athletic Commission
bilang respetadong doktor ng WWE.
Wala kaming kinalaman sa kung sino ang inappoint.
Ang role niya, siguraduhing nasusunod 'yong laws ng state athletic commission.
Makikita mo siya sa locker rooms, kung saan-saan,
tapos, nagsimula siyang magbenta ng steroids sa talent namin.
No'ng time na 'yon, parte na ng culture 'yong steroids,
kasi lahat ng stars noon, perfect 'yong mga katawan, e,
so 'yon na 'yong nakasanayan.
Gaya ng pagdaan ng mga tao sa Starbucks bago pumasok sa trabaho,
may nagse-steroids kasi wrestlers o actors sila,
o kaya, baseball players, hockey players, o football players.
'Yon 'yong panahon na talamak 'yong paggamit ng steroids.
Pag tiningnan mo 'yong wrestlers,
dati silang mga matipuno na pwede mong ipakilala
na nanggaling sa farm ng lolo nila sa Iowa,
nagkaro'n ng muscles sa pagbubuhat ng mga nakabigkis na dayami,
na ngayon, parang mga cyborg na.
Nilamon ng steroids 'yong WWE.
Obvious, e.
Ngayon n'yo sabihing di siya maskulado.
Bibisita si Dr. George Zahorian, magdadala siya ng steroids, painkillers,
sleeping pills, at kung ano-ano pa,
na irereseta niya at ibebenta sa talent.
Iche-check ka niya para sa match mo. Blood pressure, pulso, lahat.
Tapos, sasabihin mo, "May iba pa akong kailangan,"
tapos, makikipagtawaran ka na para sa steroids at pills mo.
Di ilegal bumili ng steroids sa isang doktor.
Bumili ako ng ilan sa kanya.
Pero ilegal na magreseta ka no'n para lang makabenta.
No'ng una, legal 'yong steroids.
Kaya lang, no'ng naging ilegal 'yon, do'n na naging issue 'yon.
Kasunod no'ng kampanya kontra droga ni Reagan...
Basta, humindi ka.
...nagsimula nang mag-iba ang mga batas,
at dumating sa point na na-categorize na, na Class III substance ang steroids.
Para bang nirereseta 'yon ng mga doktor
na di para do'n sa tamang paggagamitan.
So inaresto ng federal government si George Zahorian.
Naging malupit 'yong gobyerno sa kanya at ikinulong siya.
Ang hirap paniwalaan ng nangyari ngayon.
Lahat 'yong atensiyong ibinibigay ng media sa steroid trial,
wrong timing talaga para kay Vince.
Kakasimula pa lang namin no'n ng WBF, 'yong World Bodybuilding Federation.
Ipinapakilala namin ang World Bodybuilding Federation.
Mahilig ako sa bodybuilding at physiques,
kaya naisip kong baka itong mga bodybuilder,
mapag-perform ko ng iba't ibang routines na may halong entertainment.
'Yon nga lang, wrong timing pala,
kasi 'yong bodybuilders, panay turok ng steroids.
Malinaw naman. Di 'yon magiging successful.
Nagdesisyon ako, "Itigil na natin 'to."
No'ng time na 'yon, grabe 'yong tensiyon,
saka pakiramdam ko, grabe, lahat tinitira ako.
Karamihan sa atin, harmless entertainment ang tingin sa professional wrestling,
at si Hulk Hogan ang King of the Ring.
Pero may madilim na bahagi ba 'yong tagumpay niya?
Tumestigo si Dr. Zahorian na ginamot niya si Hulk Hogan
sa pag-abuso sa paggamit ng steroid.
Pagkatapos no'ng trial ni Zahorian, pinressure na si Vince ng media
na simulan 'yong steroid testing.
Pag nakita n'yo ang logo na 'to,
makakaasa kayo sa isang drug-free sports entertainment
na maipagmamalaki mo at ng buong pamilya mo.
Nagpa-press conference ako, sabi ko, "Makinig kayo, nag-steroids ako.
Di na ngayon.
Mag-i-implement kami ng protocols at procedures
para masigurong clear din 'yong performers namin."
Ang World Wrestling Entertainment ang magiging modelo
ng drug-free sports at entertainment.
No'ng araw ding 'yon, nag-guest si Hulk Hogan
sa The Arsenio Hall Show.
Nadawit 'yong pangalan mo no'ng may doktor na nasangkot sa gulo.
- Nabalitaan mo ba 'to? - Oo, nabalitaan ko.
Tanda ko, sinabi ko kay Vince na magge-guest ako sa Arsenio Hall.
Tingin niya, di maganda 'yon.
Ang suggestion ko sa kanya, umamin siya.
Di 'yon ang nangyari.
Di ako abuser ng steroid, at di ako gumagamit ng steroid.
Sabi ko, "Diyos ko naman. Umamin ka na. Di hamak na mas madali 'yon."
Nag-guest si Hogan sa The Arenio Hall Show
at sinabi sa lahat na tatlong beses lang siyang nag-steroids.
Nagsinungaling siya talaga.
Ako mismo 'yong nagturok sa kanya.
Maraming beses kong tinurukan ng steroids si Hogan.
Alam mo 'yon, sinira ko mismo 'yong sarili ko.
'Yong di pakikinig kay Vince ang isa sa mga pinakamalalang desisyon ko.
Pag gumawa ka ng mga gano'n at di ka nagsabi ng totoo,
binibigyan mo ng chance ang mga tao na atakihin ka,
at sa kasamaang-palad, naipit din kami sa gitna no'ng issue.
MGA DATING TALENT, INEXPOSE ANG WWE
Never akong na-assign mag-cover ng wrestling,
pero ang hirap balewalain no'n, sa taas ng TV rating ng pro wrestling,
at unti-unti ko 'yong isinama sa mga isinusulat ko.
Merong columnist ng The New York Post, si Phil Mushnick.
Ayokong magsabi ng di maganda, e, pero puro pangit ang masasabi mo sa kanya.
Para siyang may personal na sama ng loob sa kompanya,
partikular kay Vince.
Talagang nag-iimbestiga si Phil Mushnick.
Di ko alam kung bakit may sama pa rin siya ng loob
sa kompanya namin, sa form of entertainment namin.
Sa akin. Di ko alam kung bakit.
Kasi walang-hiya siya, e.
Kaya nagpapatakbo ng wrestling si Vince, e, dahil wrestling 'yon.
Kaya 'yong mga legit na reporters talaga, madalas,
"Wrestling 'yon. Sayang sa oras ang pag-cover no'n."
At si Phil Mushnick 'yong nag-iisang nag-cover no'n,
at grabe talaga 'yong mga isinulat niya kontra kay Vince.
Mas grabe pa sa mga isusulat ko.
Noon, walang nai-publish na mga artikulo laban sa pro wrestling
ang mainstream media.
No'ng una akong magsulat ng gano'n, napuno ng mga sulat 'yong mailbox ko,
tapos pare-pareho lang 'yong sinasabi.
"Di mo alam 'yong buong kuwento.
Di mo alam kung ga'no talaga kalala 'yong nangyayari sa ring
pati sa locker rooms."
Tinawagan ko 'yong ilang tumawag, at grabe 'yon.
Habang sumisikat 'yong wrestling,
magiging interesado talaga ang mga tao sa mga nangyayari behind the scenes.
Pwede mong ikagulat ang pagbunyag sa mga sekreto ng mundo ng pro wrestling.
'Yong mga kuwento ng pagiging imoral, sex, karahasan, drug abuse...
Ang magiging tingin sa 'min ng mga tao ngayon,
pinakamasamang mga taong nabuhay sa mundo.
Ano, e, nang-abuso kami ng mga babae.
Lahat kami.
Alam mo 'yon, para sa 'min noon, mga laruan sila.
Di mo kailangang mag-research nang sobra para malaman
na ang pagiging babae sa mundo ng pro wrestling
no'ng mga panahong 'yon,
hindi ligtas para sa 'yo.
May mga malala akong nabalitaan tungkol sa mga babae sa wrestling.
Malala.
Kasama natin ngayon, ladies and gentlemen, si "Superfly" Jimmy Snuka.
Halimbawa, 'yong kay Jimmy Snuka.
No'ng pinatay 'yong babae.
No'ng 1983, si Jimmy Snuka,
na pinakasikat na wrestler sa kompanya noon...
May nangyari sa isang hotel room sa Allentown, Pennsylvania.
Namatay 'yong girlfriend niya no'ng tumama 'yong ulo.
Tingin no'ng forensic pathologist na nag-imbestiga do'n, homicide 'yon,
pero no'ng time na 'yon, walang anumang kasong isinampa.
Si "Superfly" Jimmy Snuka.
May kinalaman ba si Vince doon?
Tingin ko, may kinalaman si Vince para walang maging kaso.
I mean, di ko talaga alam.
At magiging mainit ang impiyerno, kapatid.
Mainit, kapatid.
Walang duda.
No'ng time na 'yon, karamihan ng fans,
di alam 'yong mga ganitong madilim na kuwento ng pro wrestling.
Isa si Phil Mushnick sa mga unang nagsiwalat no'n sa publiko.
"MADALAS, ITINUTURING LANG 'YON NA LARO NG MGA BATA, PERO HINDI."
Bantay-sarado ni Phil Mushnick si Vince.
Nabanggit niya sa 'kin minsan,
"May kuwento ako. Pag isinulat ko 'yon, baka magsara sila."
May matinding laban sa pro wrestling dahil sa alegasyon na sexual harassment
na ginagawa ng top officials ng sport.
Maaaring mapabagsak ng umiingay na scandal na ito ang wrestling.
Sobrang daming nangyayari no'n, at 'yong isang paratang,
meron daw sa organization namin na nananamantala ng isa sa ring crew.
Nagsimula 'yong ring boy scandal sa isang nagngangalang Mel Phillips,
na tinatawag nilang ring boss.
Nagsasama siya ng ring boys.
Maraming beses sa mga 'yon,
menor de edad 'yong ring boys,
at pinagsasamantalahan.
Dating ring boy na si Tom Cole,
sinabing hinarass at pinagsamantalahan ng WWE executives ang ring boys,
'yong teenagers na hinire para mag-set up at magligpit ng rings sa matches.
Pedophile nga si Mel Phillips na nanamantala ng mga batang lalaki,
at pag di sila sumunod sa mga request na may kinalaman sa sex,
tatanggalin sila.
Tapos, nalaman kong may iba pa palang involved.
Si Terry Garvin, executive sa Connecticut,
at si Pat Patterson, isa sa top executives ni McMahon.
Vince McMahon po kasama ang legend sa wrestling na si Pat Patterson...
Sa industriyang sobrang homophobic,
open si Pat na bakla siya.
Pero naging successful si Pat at tinitingala saanman siya magpunta.
'Yong bayag ko, 'yong puwit ko, ilang beses hinawakan ni Pat Patterson
ng World Wrestling Entertainment,
tapos, no'ng 16 ako, inofferan ako ni Terry Garvin,
nag-offer siya ng cocaine, lahat ng droga para makipag-sex ako sa kanya.
No'ng tumanggi ako, inalis ako sa trabaho no'ng 16 ako.
Tingin ko, sinusuportahan ni Vince at nagpa-participate siya
sa ring boy scandal.
Kung titingnan, nagpabaya siya.
Si Phil Mushnick, sinusubukang paingayin 'yong kaso,
kung ga'no kabulok 'yong kompanya.
Wala siyang pake sa paraan niya. Kung masasaktan ba 'yong mga involved
sa kahit aling panig.
Basta, ang gusto niya, makasulat ng malaswang article tungkol sa WWE.
Pedophile ring 'yon!
Tatlo sa mga taong 'to, sangkot.
Mga bata itong napapagsamantalahan sa ilalim ng pamamahala ni McMahon.
Tingin ko, talagang may nangyayaring pagbubulag-bulagan
sa ilang mga nangyayari, pero mukhang wala namang...
makakapagpatunay ng kahit ano. Pa'no mo ba papatunayan 'yon?
Kalaunan, nakipag-areglo si Vince kay Tom Cole.
Sinibak sina Mel Phillips at Terry Garvin, at di na sila ulit nakapagtrabaho do'n.
Nag-resign si Pat Patterson,
pero no'ng time na 'yon, nagkausap kami ni Vince.
Sabi niya, "Inosente 'yong isa do'n sa tatlo."
Sabi ko, "Sino?" Sabi niya, "Si Pat Patterson."
Tapos, sabi ko, "Bakit siya umalis kung inosente siya?"
Sabi niya, "Di mo naiintindihan 'tong business.
Hina-hunt ang mga bakla, kaya kinailangan niyang umalis."
Karamihan no'ng mga nasa wrestling,
naniniwalang never naging unprofessional si Patterson,
at mga ilang buwan lang, nagbalik siya.
Pagdating sa mga alegasyon laban kay Pat,
wala namang napatunayan, at di rin ako naniniwala sa mga 'yon.
- Please, wag ako. - Gumagawa siya ng home movies, Patrick.
Parang walang tama sa mga 'yon. 'Yong sa iba?
No comment.
Alam naming ginagawa 'yon ni Pat.
Ayoko kay Pat kasi dinadakma niya lagi 'yong titi ko sa locker room.
- Ano 'yon? - Dinadakma niya 'yong titi ko.
Oo.
Nagreklamo ba kayo?
Kanino? Siya 'yong nagbu-book sa 'min.
Siya 'yong pangalawang mataas sa office. Kanino?
Kay Vince.
Wala kang alam pagdating sa wrestling, 'no?
Wala kang malalapitan, iho.
Tatanggapin mo lang 'yon o uuwi ka. Kanino ka magrereklamo?
Kay Vince.
Para ano? Para matanggal ako?
Mawala na ako, wag lang si Pat.
Parang si Pat 'yong mastermind ng professional wrestling,
at siya 'yong kanang kamay ni Vince pagdating sa pagbu-book
at sobrang laki ng papel niya sa kompanya.
Pinrotektahan ba ni Vince si Pat?
Di ko masasabing pinrotektahan niya. Siguro... pinrotektahan niya 'yong business.
Wala talagang katotohanan ang mga alegasyong 'to.
Sinasabi ni McMahon na sabwatan lang 'yon para sirain 'yong business niya.
Para bang inaatake nila kaming lahat
nang sabay-sabay.
Makikitang walang masamang epekto 'yong mga akusasyon.
Kinaya ng wrestling o kung anuman 'to, 'yong mga scandal noon,
at itong isang 'to, malabong di matabunan
dahil sa lahat ng fans na wala namang pakialam do'n.
Di 'yon masyadong ginawang big deal no'ng mga legit na media.
'Yong mga nagbigay-pansin do'n, 'yong mga scandal show,
gaya no'ng show ni Phil Donahue.
Eto ka at inaakusahan, Mr. McMahon,
ng pamumuno sa isang organization na nagsasawalang-bahala
habang may sex harassmant na nangyayari.
Isa ako sa ilang mga taong nag-e-enjoy sa confrontation.
Kung may sitwasyong gaya no'ng sa Donahue,
ayos lang sa 'king komprontahin ang isang tao lalo na't nagsisinungaling.
Di mo inayos 'yong trabaho mo. Kaya ka sinesante.
Pagkakataon na ni Dad 'yong sa Donahue para ipagtanggol 'yong sarili niya.
Di yata umayon sa plano niya 'yong mga bagay.
Talamak 'yong sexual harassment...
Nasa'n ka no'ng mga panahong 'yon?
Binlackball ako ng tatay niya.
Di lang ako nakipag-sex sa VP mo, two weeks, tanggal na ako.
Di ko alam na nangyari 'yan.
Mali man 'yon o tamang desisyon no'ng time na 'yon o sa ngayon...
itinuloy ko.
Nakaupo ako no'n sa tabi ni Vince. Di siya komportable.
Bumulong siya sa 'kin, "Ito na 'yong pinakamahabang oras ng buhay ko."
- Di 'yon 'yong totoo. - Okay.
- Nagsinungaling ka sa mga bata! - Tapos ka na.
Di ako naniniwala.
Okay. Well...
Tingin ko, 'yon 'yong point sa buhay niya
na bumabagsak na lahat.
Medyo nadidismaya siya sa di niya makontrol.
Oh my gosh. Sobrang daming scandal na nangyayari.
Kung sino'ng idine-date ni ganito, sino'ng ka-sex ni ganito.
May naaalala ka ba?
Well, alam mo...
Alam mo? Sinusubukan kong maging maingat dito.
Di ko alam kung ano ba 'yong gusto nilang ibulgar.
Ang alam ko, may babae yatang referee, girl referee,
na nagsabing inabuso daw siya ni Vince, sexually.
Sa kauna-unahang pagkakataon, isang babaeng referee.
Naaalala ko 'yong referee na si Rita Marie, kasi isa lang
'yong babaeng referee sa wrestling no'ng time na 'yon, at siya 'yon.
Talagang pino-promote siya ni Vince bilang hot blonde na babaeng ref
na character sa soap opera niya.
Si Rita Marie, ladies and gentlemen, ang pinakaunang babaeng referee sa WWE.
Sana, mapanood natin siya nang mas madalas.
Alam mo 'yong pag inakusahan ka ng ganito, ng ganyan,
at maraming sinasabi sa 'yo, "Ganito ka, ganyan ka"?
Isa sa mga 'yon, 'yong panggagahasa daw, na di naman nangyari.
PINAPARATANGAN ANG WWE PRESIDENT NG SAPILITANG PAKIKIPAGTALIK
Pinilit ako ni Vince McMahon na isubo ko siya.
No'ng di ko maibigay 'yong gusto niya,
nagalit talaga siya.
Pinupunit na niya 'yong pantalon ko.
Hinila niya ako sa ibabaw niya at inulit niya sa 'kin,
pasayahin ko siya kung gusto ko ng half-a-million-dollar-a-year contract.
At pag di ko siya napasaya, maba-blackball ako.
Natakot ako.
Puro pasa no'n 'yong wrist ko.
Di talaga siya tumigil.
Pag inakusahan ka ng rape, rapist ka na,
pero pareho naming ginusto 'yon, at saka, kung rape 'yon,
wala nang statute of limitations.
So parang kalokohan na may kung anong inuungkat at inaalam sa 'yo 'yong mga tao.
Kinasuhan ni Vince si Rita Marie pati si Geraldo Rivera,
pero sa tingin ko, naging kaduda-duda 'yon sa publiko.
Di pinansin ng mga tao.
Diyos ko, sana may makinig.
Tingin nila, babae 'yon na ginagawan ng kuwento ang mayamang lalaki.
Rita, ano'ng ine-expect mong makuha? Ano'ng gusto mo?
Gusto mo lang bang pumunta sa Geraldo?
Sobrang sama nila sa kanya.
Di no'n nagawang maka-connect sa target audience na makaka-relate dapat.
Pinakabigating tao si Vince sa cable TV.
Wala nang gustong mag-imbestiga pa.
Ayaw nilang tingnan. Ayaw nilang malaman.
Karamihan ng mga diyaryo, tinigilan na 'yon o ayaw nang makialam
kasi wrestling 'yon, mas mataas tayo, pero di napigilan ni Vince si Phil.
Nagpatuloy lang siya.
At sa tingin ko, 'yong mga headline na mapanira at 'yong pansing nakuha no'n,
humantong sa sampahan ng kaso. Sa trial.
Kinasuhan ng Justice Department ang pinakamakapangyarihang tao
sa pro wrestling sa bansang ito.
Hindi wrestler,
kundi 'yong nagpapatakbo ng WWE.
Ang kasong isinampa, ilegal na distribusyon ng steroids.
Alam mo kung ano'ng nag-trigger sa federal government para i-check ka?
Well, tingin ko, si Phil Mushnick ang nag-trigger ng lahat ng 'yon,
at di ko alam kung may connections ba siya sa federal government o wala.
Pero uulitin ko, mukhang doon nagsimula.
Informant ako ng FBI. Inaamin ko. Alam mo kung bakit?
Babasahin ng FBI 'yong isinulat ko, at aaksiyonan nila.
No'ng nagkasampahan na, walang tungkol sa kuwento no'ng ring boy
o ni Rita Chatterton.
'Yong sa steroids, meron.
Sabi sa three-count na kaso, si Vince, nakipagsabwatan para isahan ang gobyerno
sa pamamagitan ng pagdi-distribute ng steroids na idinadaan kay Dr. Zahorian.
- Good morning, guys. - Mr. McMahon.
Di maganda ang umaga para sa WWE owner na si McMahon.
Sa araw na 'to, nasa federal court siya, para mag-plead na hindi siya guilty
sa mga kaso ng pagbibigay niya ng steroids sa wrestlers.
Ayon sa prosecutors, si McMahon daw, na aminadong dating gumagamit ng steroids,
ay isang corporate drug pusher.
Sabi naman ng mga abogado niya,
ang wrestling mogul daw, di makatarungang tina-target ng gobyerno.
Minsan, unfair ang buhay,
at sa kasamaang-palad, para sa 'kin, isa 'to sa mga gano'ng pagkakataon.
'Yong federal government at Justice Department,
kaya kang apak-apakan nang sobra.
May unlimited na resources sila.
Di kayang palagan ng pangkaraniwang tao ang gobyerno. Hindi kaya.
Kaya maraming umaamin na lang na guilty sila.
Gusto nilang aminin kong guilty ako.
Kakailanganin niyang umaming guilty siya sa ilan,
pero magbabayad siya ng multa at mawawala na ang lahat.
Di ko gagawin 'yon. Di ako guilty sa kahit ano.
Sabi ko, "Bahala kayo sa buhay n'yo."
Kung mapatunayang nagkasala si McMahon, maaari siyang makulong nang 11 years
at magmulta ng $500,000 sa bawat count.
Bago 'yong trial, inoperahan sa leeg si Vince,
kaya naka-neck brace siyang pumupunta sa trial.
Ang tingin ko no'n, 'yong operation na 'yon,
di naman talaga niya kailangan no'ng time na 'yon.
Ang tingin ng karamihan, "Sinusuot niya lang 'yon
kasi sinusubukan niya na makakuha ng simpatya,
sa alam mo na, sa jury."
Di gano'n 'yon.
Imposibleng di mo maiisip
na pakulo lang 'yong neck brace na 'yon.
I mean, sa pro wrestling, magsusuot ng mga neck brace 'yong masasama
kasi alam nilang ibu-boo sila ng mga tao sa pagiging sobrang madrama nila.
Di ito pagpapanggap. Di maayos ang lagay ko.
Ginagawang palabas ni Vince lahat,
kahit sa gitna ng trial na 'yon na di talaga biro.
I mean, ang daming nakataya do'n.
Ang hirap noon.
Pag napatunayang guilty siya,
magiging problema 'yon para sa 'min. Aalisin namin 'yong programa nila.
Sobrang gulo no'ng time na 'yon,
at imbes na walang-tigil na pag-cheer, mga pangbu-boo ang naririnig ko.
Imbes na, "We love Hulk Hogan" o "Hulkamania Live Forever,"
ang mababasa kong banner, "Nakapagturok ka ba ngayon?"
Pakiramdam ko no'n, di ko na kontrolado ang mga tao.
Do'n ko sinabi kay Vince na magpapaalam na ako.
At naging mabigat 'yong pag-uusap na 'yon.
Huling match mo man 'to o hindi,
gusto kong sabihin na sa ngalan naming lahat, na Hulkmaniacs,
salamat sa mga alaala,
at salamat para sa Hulkmania.
Salamat.
Sa tingin ko, di naiintindihan ng mga tao kung ga'no na kalala 'yong mga bagay.
Lahat ng mga scandal, nagpatong-patong na,
at pagkakataon na 'yon para kumilos 'yong competition namin.
No'ng time na 'yon, si Ted Turner,
may-ari ng WCW, ang pinakamalaking competitor ko.
Nasa wrestling business na ako mula no'ng tinelevise namin 'yon,
back in '73 siguro.
ANG KINATATAKUTANG SI TED TURNER
Isa si Ted Turner sa mga pioneer ng cable television.
Obviously, siya 'yong nagtayo ng mga TV Network gaya ng CNN, TBS, TNT.
At isa siya sa mga unang nag-broadcast ng professional wrestling nationwide.
Kami 'yong number two wrestling promotion sa mundo.
Good morning, America, at welcome sa WCW...
Parang nasa dulo rin kami, mga pang-202.
Gano'n 'yong layo ng WWE at WCW sa isa't isa.
'Yong klase ng program saka 'yong content na pino-produce ng WCW
bago ako ma-hire bilang executive producer,
talagang pangit na imitation lang
ng kung saan magaling ang WWE.
Walang vision.
Walang strategy.
Kung ano-ano lang ang ginagawang pakulo
at umaasang may magiging okay do'n
basta katulad no'ng kung ano 'yong ginagawa ng WWE.
Sinusubaybayan ko 'yong steroid trials,
pati 'yong kontrobersiya, at lahat ng nangyari dahil do'n.
Alam kong umalis na sa WWE si Hulk
at sa television at movies na siya magfo-focus.
Tapos, nagkataon na nasa Disney-MGM Studios ako,
nagsu-shoot ng show ko para sa WCW
no'ng nasa studio rin si Hulk Hogan
at nagsu-shoot ng Thunder in Paradise na show.
Nag-iikot-ikot sa set si Eric Bischoff,
tapos sabi niya, "Matutuwa kami kung maiisip mong bumalik sa wrestling.
Alam naming nagfi-film ka ng TV series. Kahit part-time..." Sabi ko,
"Mag-usap tayo."
Di ako natutuwa na umaarte ako at halos buong araw ako sa trailer.
Di ako panggano'n.
Naguguluhan si Hulk, kasi minahal niya ang wrestling,
at miss niya na 'yon,
pero meron din siyang dalawang sobrang liit na anak,
at importante talaga sa kanya
na wag bumiyahe nang 300 days sa isang taon,
at binigyan ng WCW si Hulk ng opportunity na gawin 'yon pareho.
Ang naging kontrata namin, pwedeng 30 appearances lang sa isang taon
imbes na 300.
May ganitong guarantees si Ted Turner.
"Bibigyan ka namin ng million dollars a year.
Ilang araw kang magwo-work? Ilang araw gusto mo?"
"Gusto ko, 100 days." "Okay. Sige."
Sa WWE, ang alam ko, no'ng andun pa kami, seven days a week do'n, 52 weeks a year.
Ang tingin ko do'n, "May magandang opportunity ako.
Magpapaka-salesman ako at pipilitin ko ang taong 'tong sumali sa WCW."
No'ng umalis ako, nag-meeting kami ni Vince,
at sobrang emosyonal no'n.
Sabi ko kay Vince, "Never kitang kakalabanin."
Kasi concern 'yon.
Sabi niya, "Aalis ako at gagawa ng movies, mga gano'n,
pero gusto kong maging malaya."
"Pero di ka magko-compete? Hindi ka..."
"Hindi. Di talaga."
Isa 'yon sa mga pagkakataon kung saan pinalaya ko siya,
tapos malalaman mo na lang, nasa kabila na siya.
WCW na ang mangunguna pagdating sa professional wrestling.
Kaya nandito tayo ngayon, para pirmahan 'yong kontrata ng match
ng dalawa sa mga bigating superstar ng wrestling.
Sina Hulk Hogan at Ric Flair.
Sobrang close naming dalawa.
Kinupkop ko siya at pinasikat ko nang sobra.
Tapos, magdedesisyon siyang lumipat sa competition namin
at ayaw nang ma-associate sa 'yo. Kaya, siyempre, masakit sa damdamin.
Nadurog 'yong puso ko, alam mo 'yon. I mean, pambihira.
'Yong paglipat ni Hulk Hogan sa WCW sa kalagitnaan ng trial,
isang malaking sampal 'yon.
Hanggang ngayon nga, e.
Di pwede sa 'kin 'yong gano'n.
Loyal habambuhay ang tingin ni Vince kay Hulk,
pero mas maganda 'yong inoffer sa kanya ni Ted Turner,
inofferan siya ng guaranteed na suweldo.
Walang di nadadaan sa pera, sabi nga nila, di ba?
Sa tingin din kasi ni Hulk,
"Di ko alam kung and'yan pa rin si Vince pagkatapos ng trial.
Di ko alam kung may kompanya pa akong mapapasukan."
Isa na namang araw sa korte para sa founder ng WWE na si McMahon.
Kinasuhan si Vince McMahon ng pakikipagsabwatan
para gawing maskulado ang wrestlers niya gamit ang anabolic steroids.
Inaasahang magtatagal nang ilang araw ang kasong ito,
at inaasahang mas magiging maingay ito
pag tumestigo na ang pro wrestler na si Terry Bollea.
Na mas kilala bilang Hulk Hogan.
Sabi ng wrestling insiders,
si Hogan ang magiging star witness ng gobyerno
at tetestigo laban kay McMahon sa trial nito sa May.
Pagkaalis ko sa WWE, gusto ng gobyerno na maging star witness ako.
Sinabihan ako na pag di ko sinabi 'yong gusto nilang marinig,
ako ang magiging sentro ng imbestigasyon, at pwede akong makulong nang 17 years.
Pinilit lang nilang tumestigo si Hogan laban kay Vince.
May alas sila laban kay Hogan, at si Vince ang habol nila,
kaya napilitan si Hogan.
Sobrang taas ng conviction rate sa mga gano'ng kaso,
kaya ang sabi ko no'n, "Diyos ko, mukhang tagilid si Vince dito."
Tingin ko, karamihan sa mga nangyayari do'n, ebidensiya
na totoo pala 'yong mga pinaniniwalaan ko...
Dalawang linggo ako do'n, at masasabi kong takot na takot si Vince.
Nasa sobrang hirap na sitwasyon talaga si Vince noon.
Naniniwala talaga ako sa matira, matibay.
Pag may naging mahina, susunggaban mo 'yon at papatayin.
So, no'ng time na 'yon, kung saan-saan galing 'yong mga umaatake.
Pa'no ako makakapalag at pa'no ko kakayanin 'yon? Alam mo 'yon?
Matira, matibay. Gets ko 'yon.
Nabigyan ako ng immunity,
tapos sabi ko, "Well... ayos. Okay na. Alam ko na ang sasabihin ko."
NOONG 1994, BINAWI NI VINCE McMAHON ANG KASONG PANINIRANG-PURI
LABAN KINA RITA CHATTERTON AT GERALDO RIVERA.
NOONG 2023, SA PANSAMANTALANG PAGSUSPINDI SA STATUTE OF LIMITATIONS
PARA SA MGA BIKTIMA DIUMANO NG SEXUAL OFFENSES SA NEW YORK STATE,
NAGBAYAD NG MULTIMILLION DOLLAR SETTLEMENT SI McMAHON KAY CHATTERTON.
ITINATANGGI PA RIN NI McMAHON ANG ANUMANG BALUKTOT NA GAWAIN.
Nagsalin ng Subtitle: John Vincent Lunas Pernia